Olulised turvanõrkused 2022. aasta 50. nädalal
#000000
Fortinet teavitas, et paikas FortiOSi SSL-VPNi turvanõrkuse. Turvaviga on hinnatud kriitiliseks skooriga 9.3/10.0 ja tähistatakse CVE-2022-42475. Turvaviga võimaldab autentimata ründajal pahatahtlikku koodi kaugkäivitada. Kuna FortiOSi tarkvara kasutatakse maailmas laialdaselt, siis pakuvad need haavatavused ka küberkurjategijatele huvi ja neid kasutatakse tihti rünnete läbiviimiseks. Ettevõtte kinnitusel on ka turvaviga CVE-2022-42475 rünnetes ära kasutatud (SA, BP, Fortinet).
#000001
Kes ja mida peaks tegema?
#000002
Haavatavus on parandatud FortiOSi tarkvara versioonides 7.2.3, 7.0.9, 6.4.11, 6.2.12 ja 6.0.16. Soovitame FortiOS tarkvara uuendada esimesel võimalusel.
#000003
Apple paikas Webkiti nullpäeva turvanõrkuse
#000004
Apple paikas selle aasta kümnenda nullpäeva turvanõrkuse (CVE-2022-42856), mida on kasutatud iPhone’ide vastu suunatud rünnetes. Viga mõjutab Apple Webkiti veebibrauseri mootorit ja võib kaasa tuua pahatahtliku koodi käivitamise, kui kasutaja avab ründaja loodud veebilehe. Apple Webkiti funktsionaalisust kasutavad kõik kolmandate osapoolte veebilehitsejad, nende hulgas Google Chrome, Mozilla Firefox ja Microsoft Edge (BP, HN, SW).
#000005
Ettevõtte sõnul mõjutab turvanõrkus kõiki järgnevaid Apple’i seadmeid: iPhone 6s , iPhone 7, iPhone SE, iPad Pro, iPad Air 2 ja uuemad, iPad viies generatsioon ja uuemad, iPad mini 4 ja uuemad ning iPod touch (seitsmes generatsioon). Kui Sa kasutad mõnd veebilehitsejat Apple’i seadmes, siis oled juba potsentsiaalselt ohus.
#000006
Kõik nende seadmete kasutajad peaks iOS tarkvara uuendama. Turvaviga on parandatud tarkvara versioonides iOS/iPadOS 15.7.2, Safari 16.2, tvOS 16.2 ja macOS Ventura 13.1. Täpsema Apple’i turvauuenduste infot leiab siit.
#000007
Microsoft paikas kaks nullpäeva turvanõrkust ja 49 haavatavust
#000008
Parandatud vigadest kuus on hinnatud kriitiliseks, kuna need võimaldavad koodi kaugkäivitamist. Parandati kaks nullpäeva turvanõrkust (CVE-2022-44698 ja CVE-2022-44710), millest ühte (CVE-2022-44698) on juba rünnetes ära kasutatud. Turvanõrkust (CVE-2022-44698) on hinnatud keskmise skooriga 5.4/10 (BP).
#000009
Kõik Microsofti toodete kasutajad peaks üle kontrollima, kas mõni neil kasutusel olev tarkvara sai turvapaiga ja esimesel võimalusel tarkvara uuendama.
#000010
Mitmed turvauuendused avaldati veebilehitsejale Microsoft Edge.
#000013
Täielikku raportit parandatud vigadest näeb siin.
#000014
Vead on paigatud Firefoxi versioonis 108, Firefox ESR versioonis 102.6 ja Thunderbirdi versioonis 102.6. Mitmed paigatud haavatavused võimaldavad ründajal saada ligipääs komporomiteeritud süsteemidele ja seetõttu on need hinnatud kõrge mõjuga turvavigadeks (Mozilla, CISA).
#000016
Adobe parandas 38 turvanõrkust, mõned neist võimaldavad ründajal koodi käivitada ja õigustega manipuleerida (SW).
#000018
Kõik Samba tarkvara kasutajad peaksid tarkvara uuendama versioonidele 4.17.4, 4.16.8 ja 4.15.13, mis avalikustati 15. detsembril. Täpsem info ja tarkvara uuendused on Samba kodulehel.
#000026
Olulised turvanõrkused 2022. aasta 46. nädalal
#000027
Mozilla paikas Firefoxi veebilehitsejal mitu turvaviga
#000028
Eelmisel nädalal avalikustas Mozilla Firefoxi veebilehitseja uue versiooni, milles on parandatud 19 turvaviga, k.a üheksa kõrge mõjuga haavatavust (SW). Nende üheksa haavatavuse abil võib ründajal õnnestuda hankida teatud laadi teavet kasutaja kohta ja häirida rakenduse tööd. Nimekirja parandatud vigadest leiate siit.
#000029
Turvavead on paigatud Firefoxi versioonis 107. Kui te Firefoxi kasutate, on soovituslik uuendada veebilehitseja esimesel võimalusel. Juhised, kuidas seda teha, leiate siit.
#000030
Näiteks, kui te uuendasite Crowdi süsteemi versioonilt 2.9.1 versioonini 3.0.0 või uuemale, siis see ei ole haavatav. Kui te paigaldasite kohe haavatava versiooni 3.0.0 või sellest uuema versiooni ning varem ühtegi vanemat versiooni tarkvarast ei kasutanud, on teie Crowdi tarkvara siiski mõjutatud. Samuti on nõrkuse ärakasutamise jaoks vajalik, et ründaja IP-aadress oleks lisatud rakenduse Remote Address konfiguratsiooni (versioonide 3.0.0 ja uuemate puhul ei ole vaikimisi seal ühtegi IP-aadressi). Haavatavus mõjutab Crowd Serveri versioone 3.0.0 kuni 3.7.2, 4.0.0 kuni 4.4.3 ja 5.0.0 kuni 5.0.2.
#000033
CVE-2022-43781 mõjutab seevastu Bitbucket Server and Data Center tarkvara ja võimaldab ründajatel potentsiaalselt käivitada pahaloomulist koodi haavatavates süsteemides. Turvanõrkuse vastu on mõjutatud süsteemid, mis kasutavad tarkvaraversiooni 7.0-7.21 või teatud eelduse korral (kui mesh.enabled=false) versiooni 8.0-8.4.
#000034
Kui te kasutate neid mõjutatud versiooniga tarkvarasid, lähtuge tootjapoolsetest juhistest siin ja siin ning rakendage vajalikud uuendused ja/või kaitsemeetmed.
#000035
Infoturbeteemasid kajastavas Mastodoni keskkonnas oli tõsine turvaviga
#000036
Novembris avastati, et populaarsust koguvas infoturbeteemasid käsitlevas Mastodoni keskkonnas oli nõrkus, mille põhjustas ebaefektiivne HTML-sisendi filtreerimine. Nõrkuse abil saanuks varastada näiteks keskkonna kasutajate kasutajatunnuseid (Portswigger).
#000037
Mastodoni hinnangul oli nõrkus ainult selle keskkonna põhine, kuid sellest hoolimata väljastati uued tarkvara versioonid 4.0.1, 3.5.5 ja 3.4.10, milles on vajalikud parandused tehtud.
#000038
Pikemalt saab nõrkuse üksikasjade kohta lugeda siit.
#000039
Turvaviga CVE-2022-42898 mõjutab erinevaid Samba versioone ja peitub S4U2proxy teenuses. Nõrkus võimaldab ründajal viia mõjutatud süsteem spetsiifilise olukorrani (integer overflow), mille tõttu lakkab süsteem töötamast või õnnestub ründajal seal käivitada pahaloomulist koodi. Haavatavad on ainult 32-bitised süsteemid. Tootja hinnangul on enim ohustatud KDC (Key Distribution Center) serverid. Mõjutatud on kõik Samba versioonid, mis on vanemad kui 4.15.12, 4.16.7 või 4.17.3 (SW).
#000041
Samba kasutajad peaksid tutvuma tootjapoolse informatsiooniga siin ja rakendama vajalikud turvapaigad.
#000042
Olulised turvanõrkused 2022. aasta 39. nädalal
#000043
Microsoft Exchange’i uued nullpäeva turvanõrkused
#000044
Microsoft avaldas, et nende Exchange Server 2013, 2016 ja 2019 puhul avastati kaks uut (CVE-2022-41040 ja CVE-2022-41082) nullpäeva turvanõrkust. Eduka ärakasutamise korral on võimalik ründajal käivitada serveris pahaloomulist koodi, liikuda lateraalselt edasi või varastada andmeid. Microsoft on teada andnud, et tegeleb hetkel turvapaikade väljatöötamisega ja on pakkunud välja alternatiivsed kaitsemeetmed, kuidas turvanõrkuste vastu end hetkel kaitsta (MSRC, BP, RIA).
#000045
Riigi Infosüsteemi Amet on pikemalt nendest turvanõrkustest kirjutanud eraldi blogipostituses, mille leiate siit. Blogipostitust uuendatakse uue informatsiooni tekkimisel esimesel võimalusel.
#000046
Sõnumirakenduses WhatsApp parandati kaks turvanõrkust (CVE-2022-36934 ja CVE-2022-27492), mis võimaldavad ründajal koodi kaugkäivitada. Haavatavused mõjutavad erinevaid WhatsAppi tarkvara versioone (pikemalt kirjeldatud all). Soovitame uuendada WhatsAppi rakendus esimesel võimalusel (SA, MB, WhatsApp).
#000047
Nimelt parandas WhatsApp septembris kaks turvanõrkust, mis lubavad õnnestunud ärakasutamise korral koodi kaugkäivitamist haavatavas seadmes. Turvanõrkust CVE-2022-36934 on hinnatud skooriga 9.8/10.0 ja teist turvanõrkust CVE-2022-27492 skooriga 7.8/10.0.
#000048
CVE-2022-36934 – Turvaviga peitub spetsiifilisemalt ühes WhatsAppi rakenduse komponendis, mis on seotud videokõnedega. Videkõne ajal on ründajal võimalik selle vea abil tekitada puhvri ületäitumine (buffer overflow) ja saada kontroll WhatsAppi rakenduse üle. Puhvri ületäitumine on olukord, kus ründajal õnnestub tarkvarale eraldatud mälupiirkonda (memory region) ignoreerida ja selle abil käivitada pahaloomuline kood.
#000049
CVE-2022-27492 – Ründaja saab seda turvaviga ära kasutada, kui ta saadab sihtmärgile spetsiaalse videofaili, mille ohver peab siis omakorda käivitama. Sellisel juhul on võimalik ründajal teostada koodi kaugkäivitamist haavatavas seadmes. Turvanõrkus tekitab WhatsAppi rakenduses spetsiaalse olukorra (integer underflow), mille puhul on siis võimalik ründajal pahaloomulist koodi kaugkäivitada.
#000050
WhatsAppi rakendus Androidile ja iOSile – Mõjutatud on versioonid, mis on vanemad kui v 2.22.16.12.WhatsAppi Business rakendus Androidile ja iOSile – Mõjutatud on versioonid, mis on vanemad kui 2.22.16.12.
#000052
WhatsAppi rakendus Androidile – Mõjutatud on versioonid, mis on vanemad kui v 2.22.16.2.WhatsAppi rakendus iOSile – Mõjutatud on versioonid, mis on vanemad kui v 2.22.15.9.
#000054
Soovitame haavatava versiooni kasutamise korral uuendada rakendus esimesel võimalusel. Juhised, kuidas rakendust uuendada, leiate tootja kodulehelt.
#000055
Twitter parandas turvavea, mis jättis kasutajad sisselogituks pärast parooli lähtestamist
#000056
Twitteri sõnul parandasid nad vea, mis jättis kasutaja sisselogituks pärast parooli lähtestamist. Pärast turvavea avastamist logiti kõik mõjutatud kasutajad automaatselt välja ja nüüdseks on viga parandatud (MB).
#000057
Mitmesse seadmesse sisselogituna jäämine pärast konto parooli vahetamist on tõsine turvarisk. Kui keegi on teie konto juba kompromiteerinud, kuid pärast parooli vahetamist teda välja ei logita, on tal võimalik endiselt kontoga seotud privaatsõnumeid lugeda, vahetada omakorda parool või teha midagi muud pahaloomulist.
#000058
Kuna turvaviga on parandatud ja Twitter logis kõik mõjutatud kasutajakontod automaatselt välja, ei tule kasutajatel otseselt täiendavaid kaitsemeetmeid rakendada. Alati soovitame siiski kasutajakontode puhul kasutada kaheastmelist autentimist, kui seda ei ole juba rakendatud.
#000059
Google avaldas Chrome’i uue versiooni nimetusega Chrome 106, milles on paigatud kokku 22 erinevat turvanõrkust, sealhulgas turvanõrkused, mida oleks saanud teoreetiliselt ära kasutada pahaloomulise koodi käivitamiseks või teenusetõkestusrünnete korraldamiseks. Mõned nendest olid use-after-free nõrkused, mis viitab sellele, et need spetsiifilised haavatavused olid seotud dünaamilise mälu ebakorrektse kasutamisega rakenduse töötamise ajal (SW, CR).
#000061
Chrome’i kõige uuem versioon macOSile ja Linuxile kannab nimetust 106.0.5249.61 ning Windowsi puhul 106.0.5249.61/62. Soovitame Chrome võimalusel uuendada, et ennetada turvanõrkuste ärakasutamist. Juhised, kuidas Chrome’i uuendada, leiate siit.
#000062
Cisco paikas kaksteist kõrge tasemega turvanõrkust
#000063
Eelmisel nädalal avalikustas Cisco, et paikas enda IOS ja IOS XE tarkvarades 12 kõrge tasemega turvanõrkust. Kõige kriitilisema skooriga (8.6/10.0) hinnati kuut haavatavust (CVE-2022-20848, CVE-2022-20847, CVE-2022-20870, CVE-2022-20919 , CVE-2022-20856, CVE-2022-20837), mis kõik võivad viia teenusekatkestuseni. Ründaja saab kasutada neid nõrkuseid, saates pahaloomulisi CIP-, DNS- või CAPWAP-pakette, pahaloomulisi UDP datagramme või DHCP sõnumeid haavatavate seadmete suunas (SW).
#000064
Ülejäänud kõrge tasemega turvanõrkuste abil on võimalik teoreetiliselt enda õiguseid suurendada (CVE-2022-20775, CVE-2022-20818) või käivitada teatud tingimustel pahaloomulist koodi (CVE-2022-20944).
#000066
Soovitame tutvuda tootja väljastatud turvanõrkuste nimekirjaga siin ja haavatavuste korral rakendada uuendused.
#000067
Mozilla paikas mitmed turvanõrkused Thunderbirdi meilirakenduses
#000068
Mozilla paikas mitmed turvanõrkused Thunderbirdi meilikliendi uues versioonis 102.3.1. Kolm neist on hinnatud kõrge mõjuga haavatavusteks. Tarkvara kasutamise korral soovitame see uuendada, et ennetada turvanõrkuste ärakasutamist (Mozilla).
#000069
Kõik parandatud turvanõrkused on seotud Matrixi suhtlusprotokolliga. Järgnevalt kirjeldame veidi pikemalt turvanõrkuseid, mille Mozilla hindas kõrge tasemega.
#000070
Tarkvara kasutajatel soovitame tarkvara uuendada vähemalt versioonini 102.3.1, et ennetada mainitud turvanõrkuste ärakasutamist.
#000074
Olulised turvanõrkused 2023. aasta 4. nädalal
Olulised turvanõrkused 2023. aasta 3. nädalal
Olulised turvanõrkused 2023. aasta 2. nädalal
Olulised turvanõrkused 2023. aasta 1. nädalal
Olulised turvanõrkused 2022. aasta 52. nädalal
#000075